**Lokale regler og rutiner ved Kaland skole**

Ordensreglementet gjelder i skoletiden og i skolefritidsordningen.  Så langt reglene passer, gjelder de også på skoleveien og under alle arrangement i skolens regi utenfor skoletiden.

**Vi hilser og sier hei til alle barn og voksne når vi kommer om morgenen☺**

**1**.Mobiltelefoner og smartklokker skal være slått av og være i skolesekken i skoletiden. Det gjelder når elevene er på skolens område.Ved misbruk konfiskeres telefon/klokke og utleveres ved skoledagens slutt. Foresatte vil bli varslet.

**2**. Snop, tyggegummi og brus er ikke tillatt i skoletiden.

**3.** Personlige tekniske "duppeditter" skal ikke tas med på skolen. Ved misbruk konfiskeres disse og utleveres til foresatte.

**4**. Bussfølging: Elevene sine sekker skal stå i bussrekke under tak. Sekkene skal stå i fred. Når lærer roper opp busselevene skal de hente sekken og stille seg i rekke, og gå etter lærer ned til bussene.

**5**. I friminuttene er elevene ute og ikke i gangene inne på skolen.

**6**. Elevene skal bevege seg rolig rundt i skolebygningen (blant annet ikke skrike, bråke, løpe, kaste, pakke eller sparke ball).

**7**. Det er forbudt med farlig lek eller lek som kan medføre ubehag, slik som snøballkasting, steinkasting, lekeslåssing, pinnelek eller lignende. Snøballblink settes opp i skolegården og på banen. Her kan det kastes snøballer.

**8**.Det er bare tillatt med rumpeakebrett og myke akebrett på skolens område, og kan benyttes på anviste plasser.

**9.** Fotball spilles på fotballbanen eller etter avtale med lærer.

**10**.Elevene har ikke anledning til å bruke paraply i skoletiden. Dette av hensyn til elevenes sikkerhet, og fordi den hindrer elevene i lek.

**11**. Hærverk på fotballbanen, som å klatre i målnettene, kaste søppel og stein på banen, må ikke forekomme

**10**. Elevene må holde garderobeplassen sin ryddig slik at gsangene kan bli rengjort.

**11**. Det er ikke tillatt å oppholde seg unødvendig på toalettene.

**12**. Trygg skolevei; vi tilrår ikke at elever på 1. trinn tar bussen alene.

**13**. Bruk av hjelm er påbudt ved sykling/sparking til og fra skolen, og elevene skal vise god framferd i trafikken. Sykler plasseres i sykkelstativ, og tåle å stå ute i alskens vær. Det er ikke lov å sykle på skoleplassen i skoletiden eller oppholde seg ved sykkelparkeringen. Vi anbefaler å sykle til skolen fra 5.trinn.

**Bergen kommunes forsikring dekker ikke skade på eller tap av utstyr**



ANSVAR SAMARBEID RESPEKT